Prijelazna uprava Ujedinjenih nacija u Kambodži
<s>Prijelazna uprava Ujedinjenih nacija u Kambodži (engleski: United Nations Transitional Authority in Cambodia, UNTAC) je bila mirovna misija Ujedinjenih nacija u Kambodži, koja je djelovala od 1992. do 1993. godine.</s><s>UNTAC je bio prvi primjer u historiji kada su Ujedinjene nacije preuzele upravu nad nezavisnom državom, organizirale i provele izbore (za razliku od uobičajenog nadzora), imale svoju radijsku postaju pa čak i zatvor, te bile zadužene za zaštitu ljudskih prava na nacionalnoj razini.</s><s>Ukupno je 46 zemalja sudjelovalo u funkcioniranju prijelazne uprave.</s>

<s>UNTAC je osnovan rezolucijom Vijeća sigurnosti br. 745 krajem veljače 1992. godine.</s><s>Rezolucija je nastala u dogovoru s Državom Kambodžom, a UNTAC je trebao osigurati provođenje Pariškog mirovnog sporazuma iz 1991. godine.</s><s>Radilo se o posljedici intenzivnog diplomatskog djelovanja, koje je trajalo godinama.</s><s>Na čelu UNTAC-a bio je Posebni predstavnik Generalnog sekretara, japanski diplomat Yasushi Akashi, a asistirali su mu general-potpukovnik John Sanderson iz Australije, kao šef vojnog ogranka UNTAC-a, te brigadni general Klaas Roos iz Nizozemske, kao šef policije.</s><s>U radu prijelazne uprave sudjelovalo je oko 15,900 vojnika, 3,400 civilnih policajaca, 2,000 civila i 450 volontera, uz lokalne službenike i prevoditelje.</s><s>Ukupni troškovi rada, koji su mahom išli na plaće i naknade, iznosili su $1,600,000,000 (danas oko $2,500,000,000).</s><s>Četrdeset i šest zemalja koje su sudjelovale u radu UNTAC-a su:</s>

<s>Afrika (10):</s>

<s>Azija (12):</s>

<s>Europa (15):</s>

<s>Južna Amerika (4):</s>

<s>Sjeverna Amerika (2):</s>

<s>Oceanija (3):</s>

<s>Osnovni cilj UNTAC-a bila je obnova Kambodže, koja je tokom Hladnog rata bila sustavno uništavana brojnim internim konfliktima, ali i igrama moći vanjskih čimbenika.</s><s>To se trebalo ostvariti preko izbora demokratske vlade, koja bi donijela novi ustav i pokrenula proces obnove.</s><s>Uz to, cilj je bio poboljšati sveopću društvenu i ekonomsku situaciju u zemlji, dok je jedan od posrednih ciljeva bilo i procesuiranje preživjelih Crvenih Kmera za zločine nad stanovništvom Kambodže, a što je kasnije realizirano kroz Kambodžanski tribunal.</s><s>Najavljeno razoružanje Crvenih Kmera nikada nije u potpunosti realizirano tako da su se povremeni gerilski napadi odbjeglih komunista nastavljali i u ovom periodu; među žrtvama su bili i članovi UN-ove misije.</s>

<s>Najveće postignuće UNTAC-a svakako su bili opći izbori iz 1993. godine, na kojima je sudjelovalo gotovo 4,000,000 građana (odnosno, oko 90% ukupnog biračkog tijela).</s><s>Dio ljudi nije bio u mogućnosti sudjelovati jer su im još uvijek naoružani Crveni Kmeri, koji su odbili sudjelovati na izborima, onemogućili sudjelovanje.</s><s>Stranka FUNCINPEC, koju je predvodio princ Norodom Ranariddh, osvojila je 45.5% glasova, dok je na drugom mjestu bila Hunova Kambodžanska narodna stranka.</s><s>Princ Ranariddh je ušao u veliku koaliciju s ostalim strankama i formirao parlament koji je donio novi ustav, koji je stupio na snagu 24. rujna 1993. godine.</s><s>Monarhija u Kambodži je obnovljena, čime je UNTAC i službeno raspušten.</s><s>Na čelo države je, kao kralj, došao Norodom Sihanouk, dok su princ Ranariddh i Hun postali prvi i drugi predsjednici vlade.</s><s>Ustav je bio demokratski, višestranački i štitio je veliku plejadu ljudskih prava.</s>

<s>Iako je UNTAC napravio mnogo toga pozitivnog za Kambodžu i njezinu obnovu, princ Sihanouk je cijelo vrijeme imao rezervacije prema djelovanju te privremene uprave.</s><s>Naime, činjenica je da je velik broj stranih vojnika doveo do masovnog seksualnog iskorištavanja kambodžanskih žena, drastičnog povećanja oboljelih od AIDS-a te više od trostrukog povećanja broja seksualnih radnica u toj zemlji.</s>

<s>Reference</s>

<s>Vanjske veze</s>

<s>UN.org: United Nations Transitional Authority in Cambodia−UNTAC website 
 Untac.com: UNTAC website</s>

<s>Narodna Republika Kampućija
Međunarodni odnosi Kambodže
Ujedinjene nacije</s>

